Holanska jahodka

Holanska jahodka (Vaccinium myrtillus) je rostlina ze swójby wrjosowych rostlinow (Ericaceae).

 Wopis 
Holanska jahodka je w lěće zeleny małoróstny kerk, kotryž docpěje wysokosć wot 15 hač do 50 cm. Rostlina je sylnje rozhałuzowana.

Ma wótro hranite, w zymje zelene hałuzy.

Łopjena su měnjate, nahe, zelene, jejkojte, sćeńka rězane a w nazymje wotpadnu.

 Kćenja 
Kćěje wot apryla hač (junija) awgusta. Kulowate kćenja steja po jednym w łopješkowych rozporach. Króna docpěje dołhosć wot 4 hač 7 mm a je zelenojće hač blědźe róžojće abo purpurowje přeběžane.

 Płody 
Płód je jahoda z módročerwjenym mjasom a docpěje wulkosć wot 5 hač 8 mm. Aromatiske płody wobsahuja cokor, płodowe kisaliny, třěski, anthocyanowe barbizny, flavonoidy a witaminy.

Čerstwje wone skerje wotwodźejo skutkuja, mjeztym zo sušene a jako brěčku běhawu złahodźuja.

 Stejnišćo 
Rosće w lěsach, tymjenjatych holach a hórskich holach. Ma radšo čerstwe, małowutkate, małobazowe, tež drjebiznowe abo płonodnowe pódy.

 Rozšěrjenje 
Rostlina je w sewjernej a srjedźnej Europje rozšěrjena, při čimž wustupuje w Alpach nad 2500 m, w Pyrenejach, na Korsice, w Apenninach a horinach Balkanskeje połkupy. 

 Wužiwanje 
Jahody so k brěčce, winu, želejej, marmeladźe a kompotej předźěłuja.

 Podobna družina 
 Čorna wrónowka (Vaccinium uliginosum) ma kulojte stołpiki, módrozelene łopjena. Jeje jahody su znutřka swětłe.

 Nóžki 

 Žórła 
 Meyers Taschenlexikon Biologie, In 3 Bänden, 2. zwjazk, ISBN 3-411-12023-1, stronje 5-6 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 470 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 44  

 Eksterne wotkazy 

 Holanska jahoda jako hojenska rostlina: wobsahowe maćizny, nałožowanje, wuskutk hojenja holanskich jahodow 
 Mapa wo swětodalokim rozšěrjenju při linnaeus.nrm.se
 Informacije při Floraweb 

Kategorija:Wrjosowe rostliny
Kategorija:Sad